
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου.
Αριθμός απόφασης: 371/2011

ΘΕΜΑ: Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος της εταιρίας ΚΥΤΤΑΡΗΣ Κ. & ΣΙΑ Ο.Ε. 
    
Στον Πύργο και στο Δημοτικό Κατάστημα σήμερα την 29η του μηνός Αυγούστου του έτους 2011, ημέρα Δευτέρα και ώρα 19:00μ.μ., το Δημοτικό Συμβούλιο Πύργου συνήλθε σε τακτική συνεδρίαση, κατόπιν της με αριθμό πρωτ. 39587/25-08-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν.3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ.:

ΠΑΡΟΝΤΕΣ: 
1.Καννής Ευστάθιος – Πρόεδρος, 2.Σκαρτσιάρης Παναγιώτης – Αντιπρόεδρος, 3.Τζουανόπουλος Δημήτριος – Γραμματέας, 4.Καράμπελας Αντώνιος, 5.Παναγόπουλος Ιωάννης, 6.Παναγόπουλος Βασίλειος, 7.Αργυρόπουλος Ιωάννης του Γεωργίου, 8.Αριστειδόπουλος Χαράλαμπος, 9.Βαρελάς Ιωάννης, 10.Θεοδωρέλος – Χαρίτος Γεώργιος, 11.Δημουλιάς Λεωνίδας, 12.Κωνσταντόπουλος Σπυρίδων, 13.Τζίνη Διονυσία, 14.Μπίρμπας Κων/νος, 15.Ανδρικόπουλος Ανδρέας, 16.Ανδρικόπουλος Φώτιος, 17.Αντωνέλος Δημήτριος, 18.Λιατσής Γαβριήλ – Επικεφαλής της Μείζονος Μειοψηφίας, 19.Ανδριόλας Γεώργιος, 20.Γιαννακούλιας Θεόδωρος, 21.Σεϊντής Βασίλειος, 22.Λιατσής Δημήτριος, 23.Γεράνιος Κων/νος, 24.Αγγελακοπούλου Ανδριάνα, 25.Γιάνναρος Χρήστος – Επικεφαλής της παράταξης «Λαϊκή Συσπείρωση», 26.Καραμπέτσος Αθανάσιος, 27.Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 
1.Κοτσιλίμπας Γεώργιος, 2.Ζέκιος Λεωνίδας, 3.Φραγκαντώνης Παναγιώτης, 4.Αργυρόπουλος Ιωάννης του Παναγιώτη, 5.Δημόπουλος Φώτιος, 6.Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης για το συγκεκριμένο θέμα προσκλήθηκε, με την  αριθμ.πρωτ. 39587/25-08-2011 έγγραφη πρόσκληση, και ο Πρόεδρος της Δημοτικής Κοινότητας Πύργου, κος Σπύρος Δαρζέντας, ο οποίος δεν προσήλθε αν και νόμιμα κλήθηκε. Τον Πρόεδρο αναπλήρωσε νομίμως (άρθρο 81 § 3 του Ν.3852/2010) ο Αντιπρόεδρος της Δημοτικής Κοινότητας,  κος Γεώργιος Λαμπρόπουλος. 


Η Παναγιώτα Λιβέρη, υπάλληλος του Δήμου Πύργου, τήρησε τα πρακτικά της συνεδρίασης.

---------


Ακολούθως ο Πρόεδρος έθεσε στο Σώμα το 23.4  θέμα της ημερήσιας διάταξης με τίτλο {Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος της εταιρίας ΚΥΤΤΑΡΗΣ Κ. & ΣΙΑ Ο.Ε.} και ανέφερε: «Σύμφωνα με τις διατάξεις του άρθρου 80 § 6 του ΚΔΚ (Ν.3463/2006) η Δημαρχιακή Επιτροπή είναι το αρμόδιο όργανο για την ανάκληση ή την οριστική αφαίρεση της άδειας ίδρυσης και λειτουργίας καταστημάτων υγειονομικού ενδιαφέροντος. Λόγω της σοβαρότητας του συγκεκριμένου θέματος η Δημαρχιακή Επιτροπή, με την 185/08-06-2010 απόφασή της, το παρέπεμψε στο Δημοτικό Συμβούλιο.


Σας υποβάλω:
1ον Το αριθμ.πρωτ. 1020/15171/73-α/02-11-2009 έγγραφο του Α.Τ. Πύργου με θέμα «Υποβολή μηνύσεως» και κοινοποίηση στο δήμο Πύργου, στο οποίο – μεταξύ άλλων – αναφέρεται ότι ......διαπιστώθηκε να έχει σερβίρει περί τα εξήντα (60) άτομα, τα οποία βρίσκονταν υπό συνθήκες συνωστισμού και δεν είχαν τη δυνατότητα ασφαλούς διαφυγής σε περίπτωση ανάγκης,, αντί των δέκα (10) σκαμπό και είκοσι (20) καθισμάτων που προβλέπει η αριθμ.22911/17-07-2009 άδεια του Δήμου Πύργου……

2ον Το αριθμ.πρωτ. 1020/15171/74-α/31-03-2010 έγγραφο του Α.Τ. Πύργου με θέμα «Υποβολή μηνύσεως» και κοινοποίηση στο δήμο Πύργου, στο οποίο – μεταξύ άλλων – αναφέρεται ότι ......διαπιστώθηκε να έχει επιτρέψει την είσοδο στο ισόγειο του καταστήματος σαράντα πέντε (45) ατόμων, οι οποίοι ευρίσκονταν όρθια, παραβιάζοντας την αριθμ.22911/17-072009 άδεια λειτουργίας από την οποία προβλέπεται η είσοδος σε τριάντα (30) άτομα……
3ον Το αριθμ.πρωτ. 1020/15171/77-α/12-08-2010 έγγραφο του Α.Τ. Πύργου με θέμα «Υποβολή μηνύσεως» και κοινοποίηση στο δήμο Πύργου, στο οποίο – μεταξύ άλλων – αναφέρεται ότι ......διαπιστώθηκε να έχει αναπτύξει στον εξωτερικό χώρο ενενήντα δύο (92) τραπεζοκαθίσματα, αντί των πενήντα ένα (51) που προβλέπονται από την αριθμ. 22911/17-07-2009 άδειας λειτουργίας του Δήμου Πύργου, τροποποιώντας έτσι τους όρους λειτουργίας του καταστήματος……
4ον Το αριθμ.πρωτ. 22541/24-08-2010 έγγραφο του Γραφείου Διοικητικών Κυρώσεων του Δήμου Πύργου στο οποίο – μεταξύ άλλων – αναφέρεται ότι ……η τοποθέτηση τραπεζοκαθισμάτων αποτελεί ουσιώδης τροποποίηση των υγειονομικών όρων λειτουργίας του καταστήματος «ΚΑΦΕ ΜΠΑΡ» ιδιοκτησίας ΚΥΤΑΡΡΗΣ Κ. & ΣΙΑ Ο.Ε., που βρίσκεται στην κεντρική πλατεία του Δήμου Πύργου και παρακαλούμε για την ανάκληση της άδειας ίδρυσης και λειτουργίας του ως άνω καταστήματος……
5ον Το αριθμ.πρωτ. 25825/17-09-2010 έγγραφο του Γραφείου Διοικητικών Κυρώσεων του Δήμου Πύργου, με το οποίο διαβιβάστηκε στη Δημαρχιακή Επιτροπή το αριθμ.πρωτ. 7022/07-09-2010 έγγραφο  της Δ/νσης Υγείας & Πρόνοιας Ν.Α. Ηλείας που αναφέρει ότι ……το κατάστημα «ΚΑΦΕ ΜΠΑΡ» της εταιρίας «ΚΥΤΤΑΡΗΣ Κ. & ΣΙΑ Ο.Ε.» ……λειτουργεί σύμφωνα με τους υγειονομικούς όρους της χορηγηθείσας άδειας λειτουργίας……

Κατόπιν των ανωτέρω, σας καλώ να αποφασίσουμε περί της ανάκλησης ή μη της αδείας που έχει χορηγηθεί στην εταιρία ΚΥΤΤΑΡΗΣ Κ. & ΣΙΑ Ο.Ε. για τη λειτουργία καταστήματος υγειονομικού ενδιαφέροντος επί της πλατείας Σάκη Καράγιωργα στον Πύργο.»

Στη συνέχεια ο Πρόεδρος κάλεσε το Σώμα σε ψηφοφορία, στην οποία μετείχε και ο Αντιπρόεδρος της ΤΚ Πύργου, κος Γεώργιος Λαμπρόπουλος.
Το Δημοτικό Συμβούλιο Πύργου λαμβάνοντας υπόψη:
1. Τις διατάξεις του άρθρου 65 § 1 του Ν.3852/2010 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ – ΠΡΟΓΡΑΜΜΑ ΚΑΛΛΙΚΡΑΤΗΣ» 
2. Τις διατάξεις του άρθρου 80 § 6 του Ν.3463/2006 «ΚΥΡΩΣΗ ΚΩΔΙΚΑ ΔΗΜΩΝ & ΚΟΙΝΟΤΗΤΩΝ» σε συνδυασμό με την  185/08-06-2010 απόφαση της Δημαρχιακής Επιτροπής
3. Τα στοιχεία του φακέλου 
ομόφωνα αποφασίζει
Τη μη ανάκληση της αριθμ.22911/17-07-2009 άδειας ίδρυσης και λειτουργίας καταστήματος υγειονομικού ενδιαφέροντος «ΚΑΦΕ ΜΠΑΡ» (πλατεία Σάκη Καράγιωργα, Πύργος) που έχει χορηγηθεί στην εταιρία ΚΥΤΤΑΡΗΣ Κ. & ΣΙΑ Ο.Ε., βάσει του αριθμ.πρωτ. 25825/17-09-2010 εγγράφου του Γραφείου Διοικητικών Κυρώσεων του Δήμου Πύργου.


Οι Δημοτικοί Σύμβουλοι κ.κ. Κ.Μπίρμπας, Γ.Λιατσής – επικεφαλής μείζονος μειοψηφίας – Γ.Ανδριόλας, Θ.Γιαννακούλιας, Β.Σεϊντής, Δ.Λιατσής, Κ.Γεράνιος, Α.Αγγελακοπούλου, Π.Σκαρτσιάρης και Ι.Σεφερλής – επικεφαλής της παράταξης «ΑΝΤΑΡΣΙΑ ΣΤΟ ΔΗΜΟ ΠΥΡΓΟΥ» – είχαν αποχωρήσει από τη συνεδρίαση. 

Η παρούσα απόφαση έλαβε αύξοντα αριθμό 371/2011.
Για το σκοπό αυτό συντάχθηκε το παρόν πρακτικό και υπογράφεται ως ακολούθως:

Ο ΠΡΟΕΔΡΟΣ

               ΤΑ ΜΕΛΗ

  Ο ΓΡΑΜΜΑΤΕΑΣ
 Ε. ΚΑΝΝΗΣ                                                                   Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος, 08-11-2011
Ο ΔΗΜΑΡΧΟΣ

Μ.Ε.Δ. 

